అశ్వని నాచప్ప
అశ్వనీ నాచప్ప (జ: అక్టోబర్ 21, 1967), కర్ణాటక రాష్ట్ర కూర్గ్ ప్రాంతానికి చెందిన మాజీ భారతీయ క్రీడాకారిణి. ఈమె మహిళల పరుగుపందెములో 80వ దశకపు తొలినాళ్లలో పి.టి.ఉషను ఓడించి భారతీయ ఫ్లోజోగా పేరు తెచ్చుకున్నది. ఈమెకు 1988లో అర్జున అవార్డు ప్రదానం చేయబడింది.
గుమ్మడి సత్యనారాయణ
భారత విజ్ఞానశాస్త్ర జాతీయ అకాడమీ పురస్కారం చాల విలువైనది. అత్యంత ప్రతిష్ఠాత్మకమైన ఈ అవార్డుకు మద్రాసు ఐఐటీ నుంచి తెలుగు యువ శాస్త్రవేత్త డాక్టర్ గుమ్మడి సత్యనారాయణ 2012 సంవత్సరానికిగానూ, నేషనల్ అకాడమీ ఆఫ్ సైన్సెస్ 'నాసి-స్కోపస్' యువ శాస్త్రవేత్త అవార్డుకు ఎంపికయ్యారు. దేశవ్యాప్తంగా 600 మంది పలు విభాగాల్లో అవార్డు కోసం పోటీపడితే, కేవలం ఇద్దరు తెలుగు వారి మాత్రం జాతీయ స్థాయి వైజ్ఞానిక వేదికపై మెరిశారు. ఆ ఇద్దరిలో గుమ్మడి సత్యనారాయణ ఒకరు. జీవ సంబం«ధిత శాస్త్రంలో విస్తృతమైన పరిశోధనలు చేపట్టడంతో పాటు, లోతైన పరిశోధనాన్వేషణతో కూడిన పత్ర సమర్పణలు చేసినందుకు ఆయనను ఈ పురస్కారం వరించింది. మద్రాసు ఐఐటీలో బయోటెక్నాలజీ విభాగంలో ఆచార్యులుగా పనిచేస్తున్నారు.